لیبیا-دا اولوسلار آراسی میقیاسدا رسمیتده تانینان میللی هم رای‌لیک حکومتی پایتاخت طرابلس-ون گونئی یندکی صلاح الدین جبهه‌سینده قیامچی ژنرال خلیفه خفتره صادق قوه‌لره قارشی شدت‌لی هوجوم باشلادیب.
میللی هم رای‌لیک حکومتی‌نین حیاتا کئچیردیگی برکان الغضب عملیاتی‌نین سؤزچوسو مصطفی المجعی هوجوم نتیجه‌سینده بیر سیرا اهمیت‌لی منطقه‌لرده نظارتی اله کئچیردیک‌لرینی بیلدیریب.
المجعی میللی هم رای‌لیک حکومتی قوه‌لری‌نین صلاح الدین بؤلگه‌سینده اهمیت‌لی ایرلیلییش الده ائتدیگینی وورغولاییب.
لیبیا-نین دوغوسونداکی سلاح‌لی قوه‌لرین باشچی‌سی قیامچی خفتره پایتاخت طرابلس-و اله کئچیرمک اوچون آوریلین 4-ده هوجوم اوچون گؤستریش وئرمیش، بونون قارشی‌سیندا اولوسلار آراسی قانونی‌لیگی اولان لیبیا میللی هم رای‌لیک حکومتی قوه‌لری قارشی عملیات باشلاتمیشدی.
خفتره سون اولا‌راق 12 دسامبردا طرابلس-ا “ایستیقامتلندیرن محاربه” آدی آلتیندا یئنی هوجوم امری وئرمیشدی.
خفترین هوجوم امرینه گؤره اؤلکه‌نین باتی سیندا، باشدا مصراته اولماقلا 10 شهرده سفربرلیک اعلان ائدیلیب.
